Temeljem čl. 37. stavka 2. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19) i članka 53. stavka 2. Statuta Dječjeg vrtića Ogledalce Ernestinovo, Upravno vijeće Dječjeg vrtića Ogledalce Ernestinovo raspisuje

**JAVNI NATJEČAJ**

za izbor ravnatelja/ice Dječjeg vrtića Ogledalce Ernestinovo – 1 izvršitelj/ica na pola radnog vremena

Uvjeti:

Za ravnatelja/icu dječjeg vrtića može biti izabrana osoba koja ispunjava uvjete za odgojitelja ili stručnog suradnika te ima najmanje 5 godina radnog staža u djelatnosti predškolskog odgoja.

Ravnatelj/ica se imenuje na četiri godine.

Kandidati uz vlastoručno potpisanu prijavu na natječaj dužni su priložiti:

* vlastoručno potpisan životopis s opisom dosadašnjeg rada
* dokaz o stečenoj stručnoj spremi/ traženoj razini obrazovanja te stručnom ispitu
* dokaz o radnom stažu - elektronički zapis o stažu Hrvatskog zavoda za mirovinsko osiguranje
* dokaz o hrvatskom državljanstvu- preslika domovnice ili osobne iskaznice
* dokaz o nepostojanju zapreka za zasnivanje radnog odnosa sukladno čl.25. Zakona o predškolskom odgoju i obrazovanju (ne starije od 6 mjeseci):
	+ uvjerenje nadležnog suda da se protiv kandidata ne vodi kazneni postupak (čl.25. st.2.),
	+ uvjerenje nadležnog prekršajnog suda da se protiv kandidata ne vodi prekršajni postupak (čl.25. st.4.)
	+ potvrdu nadležnog Centra za socijalnu skrb da kandidat nema izrečenu mjeru za zaštitu dobrobiti djeteta iz članka 25. stavak 10. Zakona o predškolskom odgoju i obrazovanju

Dokazi se prilažu u izvorniku ili presliku.

Prijave na natječaj s obveznom dokumentacijom dostavljaju se osobno na adresu Općina Ernestinovo, Za Dječji vrtić Ogledalce Ernestinovo, Vladimira Nazora 64, 31215 Ernestinovo, u roku od **15** dana od objavljivanja natječaja u Narodnim novinama.

Kandidati koji ostvaruju pravo prednosti pri zapošljavanju prema posebnim propisima dužni su u prijavi na natječaj pozvati se na to pravo i imaju prednost u odnosu na ostale kandidate samo pod jednakim uvjetima.

Da bi ostvarili pravo prednosti pri zapošljavanju, kandidati koji ispunjavaju uvjete za ostvarivanje tog prava, dužni su uz prijavu na natječaj priložiti svu propisanu dokumentaciju prema posebnom zakonu.

Kandidati koji ostvaruju pravo prednosti pri zapošljavanju prema odredbama čl. 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17 i 98/19), dužni su osim dokaza o ispunjavanju traženih uvjeta priložiti i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843.

Prijavom na natječaj kandidati su izričito suglasni da Dječji vrtić Ogledalce Ernestinovo može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti podataka (NN br. 42/18).

Urednom prijavom smatra se prijava koja sadržava sve podatke i priloge navedene u natječaju. Nepravodobne i nepotpune prijave neće se razmatrati. O rezultatima natječaja kandidati će biti obaviješteni u zakonskom roku.

Kandidati koji ispunjavaju formalne uvjete natječaja pozvat će se na intervju s Upravnim vijećem.

Dječji vrtić Ogledalce Ernestinovo